Pravidlá hry SOLITAIRE (hľadanie rovnakých kociek)

Možno, že to poznáte... Cieľom je proste odstrániť všetky kocky z plochy, po pároch.  Jediná podmienka pre odstránenie je, že obe kocky musia byť voľné (t.j. žiadna kocka nesmie byť nad ňou a aspoň jedna strana musí byť tiež voľná - žiadna kocka od nej napravo alebo žiadna kocka od nej naľavo). Kocky musia byť identické, okrem tých, ktoré patria do skupiny Kvetiny nebo Ročné obdobia. V tom prípade musí byť z rovnakej skupiny.  Z nich nájdete iba jednu kocku z každého druhu, t.j. kocky so štyrmi ročnými obdobiami a kocky s kvetinami. Ostatných druhov kociek sú tu štyri kusy (t.j. dva páry).
Môj najlepší čas pre zostavu Traditional... 1:54 a to 26.februára, 1999. To bolo po prvý krát keď som plochu vyčistil za menej než dve minúty ! :-)

Dievča sa bude usmievať, pokiaľ sa vám bude dariť. Pokiaľ budete mať menej než 8 možností odobratia páru, usmievať sa prestane. Pod 3 možnosti bude už veľmi smutná.

Pravidlá hry SOLITAIRE (2 hráči)

Pravidlá sú rovnaké. Zožeňte si kamaráta a zahrajte si. Hráč č.1 začína. Uvidíte ako bliká "HRÁČ 1". Obaja hráči používajú myš, takže je počítané s malým spomalením medzi prevzatím myši. Odstráňte pár kociek tak rýchle ako je to len možné a predajte myšku susedovi... Víťazom sa stane ten, kto bude mať najrýchlejší čas. (čím rýchlejší ste, tým ste lepší !)
No, ja viem, že sa dá už len ťažko nazývať túto hru "Solitaire", keď sú tu dvaja hráči... Máte niekto nejaký nápad? :-)
Niektoré možnosti sú vypnuté v tomto móde: Pauza, Späť, Pomoc, a všetko čo volá Nápovedu (O hre, Meno hráča, Tabuľka najlepších, atď.). Naviac, zamiešanie tejto hry nepridáva stratu.

Dievča sa bude usmievať, pokiaľ sa vám bude dariť. Pokiaľ budete mať menej než 8 možností odobratia páru, usmievať sa prestane. Pod 3 možnosti bude už veľmi smutná.

Pravidlá hry RIVERS

Zostava kociek je nahradená veľkým múrom z kociek. V tejto chvíli si môžete vybrať akúkoľvek kocku, ktorú chcete. Cieľ hry je rovnaký: odstrániť všetky kocky z plochy, v súvisiacich pároch. Je tu iba jediné pravidlo pre spojenie dvoch identických kociek: ak si skúsite nakresliť vodorovnú alebo zvislú čiaru voľným miestom medzi nimi, nesmie byť v tejto čiare viacej ako dva rohy, t.j. ak chcete zatočiť viac ako dvakrát, aby ste došli pred vyhliadnutú kocku, tak ju nemôžete odstrániť. Samozrejme, pokiaľ  sú dve kocky vedľa seba, môžete ich odstrániť ihneď. Ak nerozumiete pravidlám, skúste si hru na pár minút zahrať (a stláčajte "Pomoc") a som si istý, že im nakoniec porozumiete ! Táto variácia hry je absolútne skvelá.

Sú tu dva stupne obtiažnosti: Ľahká obsahuje iba jedno poschodie a Ťažká dve. To je viac ako dvakrát ťažšie, pretože si môžete pomýliť poschodia a stále musíte ukončiť obidve poschodia nezávisle na sebe. Môj najlepší čas v Ľahkej obtiažnosti je 1:12 a v Ťažkej to je 1:58... (A môj predchádzajúci najlepší čas bol 2:42...^^;)

Dievča sa bude usmievať, pokiaľ sa vám bude dariť. Pokiaľ strávite viac ako dve minúty pri hre, usmievať sa prestane. Po štyroch bude už veľmi smutná.

Pravidlá hry MEMORY

Pravdepodobne všetci poznáte čo hra Memory (Pexeso) je. Všetky kocky sú položené obrázkom dole a vy môžete vidieť iba dve z nich na obmedzený (veľmi malý) čas. Pokiaľ sú rovnaké, sú odstránené. Inak sú opäť schované. Hra končí keď odstránite všetky kocky z plochy. Jediná odlišnosť od Pexesa je v tom, že kartičky sú prevzaté z hry Mahjongg a môžete nájsť štyri karty z jedného druhu namiesto dvoch. Doporučujem hrať iba Ľahkú obtiažnosť hry s 32 kockami, pretože Ťažká obtiažnosť s 60 je skutočne nočná mora.

Dievča sa bude usmievať, pokiaľ sa vám bude dariť. Pokiaľ strávite viac ako minútu pri hre, usmievať sa prestane. Po dvoch bude už veľmi smutná.

Pravidlá hry CLICKS

Táto hra je postavená na jednej skvelej volne šíriteľnej hre, ktorú som našiel na Internete, Clickománii (ďakujem autorovi). Účelom je, ešte raz, vyprázdniť plochu odstránením dvoch (alebo viacej) kociek. Kliknete na skupinu kociek, kde sú dve alebo viacej z nich spojené dohromady. Zákony príťažlivosti sú tu uplatnené a kocky, ktoré sú hore od odstránených kociek, spadnú dole. A pokiaľ odstránite i zbytok stĺpca, kocky napravo od neho sa presunú naľavo.  Sú tu dané dve úrovne obtiažnosti (Ľahká so štyrmi rôznymi farbami kociek a Ťažká so 6 rôznymi farbami). Je veľmi ťažké ukončiť Ťažkú obtiažnosť, takže pokiaľ už nemáte možnosť žiadnych odobratí, dostanete možnosť hru ukončiť (a dostať sa do Tabuľky najlepších, pokiaľ máte dobré skóre) alebo sa vrátiť o jeden ťah späť a skúsiť to znovu. Môžete sa vrátiť až na začiatok hry. Veľa šťastia!

Dievča sa bude usmievať, pokiaľ sa vám bude dariť. Pokiaľ máte menej než 25 možností odobratia, usmievať sa prestane. Pokiaľ menej než 7, bude už veľmi smutná.

Pravidlá hry SLIDER

Slider je postavený na rôznych hrách (vyzerá to, že originál pochádza z jednej ruskej DOSovskej hry), ktorá sa mi zapáčila (prinajmenšom pre mňa a Helene, keď sme nad nimi strávili toľko času !). Toľko som ju chcel mať v Kyodai ! Cieľom je, opäť, odstránenie čo najviac kociek. Musíte sformovať zvislé, vodorovné a šikmé rady zložené z 5tich a viac kociek. Je tu tiež kocka "Joker" (označená otáznikom), ktorá môže zastúpiť akúkoľvek kocku v hre. Každým ťahom sa pridajú do hry tri nové kocky na náhodné pozície. Potom môžete posunúť jednu kocku a to tak, že kocka sa musí dostať na novú pozíciu kĺzaním. Kliknite na kocku, skúste ju premiestniť niekam inam a potom porozumiete. Ako vidíte, pravidlá sú veľmi jednoduché! Prajem príjemnú zábavu.

Dievča sa bude usmievať, pokiaľ sa vám bude dariť. Pokiaľ máte viac ako 30 kociek na ploche, usmievať sa prestane. Pokiaľ viac ako 60, bude už veľmi smutná. Moje najlepšie skóre je: 1096 (29/01/99, Ľahká obtiaž.) a 290 v Ťažkej obtiažnosti. ^^;

Pravidlá hry HASHIRA

Toto je populárna hra podobná všetkým Tetrisovským klonom, tentokrát farebná. Stĺpec s tromi kockami padá zhora. Môžete používať šípky do strán na klávesnici (alebo joystick/joypad), aby ste pohli stĺpcom a šípku hore pre výmenu troch častí stĺpca medzi sebou. Cieľom je sformovať stĺpce, rady a diagonály z najmenej troch kociek rovnakej farby. Čím viac kociek v rade, tým viac bodov. Akonáhle zostavíte radu, kocky z nej zmiznú a kocky nad nimi spadnú dole. Pokiaľ potom zostaví ďalšiu radu (hovorí sa tomu reťazová reakcia), dostanete ešte viacej bodov. Skrátka, body sú zdvojnásobené pokiaľ je rada v prvej reťazovej reakcii. V druhej reakcii sú body strojnásobené, atď. Stále, keď odstránite 30 kociek, rýchlosť sa o niečo navŕši. Moje najlepšie skóre: 151300 (27/04/99, pri 83 rámcov za sekundu... :-) (Čím vyšší je počet rámcov za sekundu, tým rýchlejšia hra je...)

Slovenský preklad: Ľubomír Mihalko
Kyodai Mahjongg is © Copyright 1997, 1998, 1999 by René-Gilles Deberdt.
All rights reserved.